মুক্তিযুদ্ধের ভাস্কর্য
মুক্তিযুদ্ধের মহান শহীদদের অসামান্য আত্মত্যাগের স্মরণে নির্মিত ভাস্কর্য। ভাস্কর আবদুর রাজ্জাক জাগ্রত চৌরঙ্গীর ভাস্কর। এটি ১৯৭৩ সালে নির্মাণ করা হয়। মুক্তিযুদ্ধের প্রেরণায় নির্মিত এটিই প্রথম ভাস্কর্য। ১৯৭১ সালের ১৯ মার্চের আন্দোলন ছিল মুক্তিযুদ্ধের সূচনাপর্বে প্রথম সশস্ত্র প্রতিরোধযুদ্ধ। আর এই প্রতিরোধযুদ্ধে শহীদ হুরমত উল্যা ও অন্য শহীদদের অবদান এবং আত্মত্যাগকে জাতির চেতনায় সমুন্নত রাখতে জয়দেবপুর চৌরাস্তার সড়কদ্বীপে স্থাপন করা হয় দৃষ্টিনন্দন স্থাপত্যকর্ম জাগ্রত চৌরঙ্গী।
শহীদ রাজু ভাস্কর্য (চাঁদপুর)
১৯৯০ সালে স্বৈরাচার সরকার বিরোধী আন্দোলন শুরু হয়। ঐ আন্দোলনের সময় চাঁদপুর জেলার চাঁদপুর সরকারি কলেজের ছাত্র জিয়াউর রহমান রাজু আন্দোলন করতে গিয়ে মিছিলে পুলিশের গুলিতে নিহত হোন। যার ফলে ওনার স্মরণে এবং স্মৃতিচিহ্নস্বরূপ এই ভাস্কর্যটি তৈরি করা হয়। যা চাঁদপুর জেলা শহরের চিত্রলেখা মোড়ের রাজু চত্বরে ২০১৮ সালের ডিসেম্বরের ৩ তারিখে উন্মোচন করা হয়। 
এই স্মৃতিসৌধ বা ভাস্কর্যটির নকশা করেন চাঁদপুর পৌরসভার পরিকল্পনাবিদ সাজ্জাদ ইসলাম। ভাস্কর্যটির ব্যাস হচ্ছে ৪ ফিট আর উচ্চতা হচ্ছে ১২ ফিট।